Biznesning qonuniy manfaatlari davlat tomonidan muhofaza qilinishi va tadbirkorlik faoliyatini yanada rivojlantirish tizimini tubdan takomillashtirishga doir chora-tadbirlar toʻgʻrisida
(decree, 2023-05-18)

Qayd etilsinki, amalga oshirilayotgan islohotlar natijasida Oʻzbekistonda mustaqillik yillarida xususiy mulkdorlarning huquqlari va qonuniy manfaatlari himoyasini taʼminlayotgan mustahkam qonunchilik bazasi yaratildi, davlat xizmatlari koʻrsatishning toʻgʻridan-toʻgʻri muloqotsiz zamonaviy interaktiv shakllari joriy etilmoqda, davlat bilan ishbilarmonlar oʻrtasida tizimli muloqot yoʻlga qoʻyildi, kichik biznes va xususiy tadbirkorlikning oʻrta sinfini shakllantirish, mamlakat iqtisodiyotini barqaror rivojlantirish, yangi ish oʻrinlari yaratish va aholi daromadlarini oshirishning eng muhim omili sifatida kichik tadbirkorlikni jadal rivojlantirish uchun ishonchli huquqiy kafolatlar yaratildi. Shu bilan birga, taraqqiyotning hozirgi bosqichida biznesni rivojlantirishni qoʻllab-quvvatlash masalalarida shakllangan yondashuvlarni qaytadan koʻrib chiqish, tadbirkorlik subyektlarining huquqlari va qonuniy manfaatlarini muhofaza qilishning yangi tizimi yaratilishini taqozo etmoqda. Aholini tadbirkorlik faoliyatiga yanada faol jalb etish va xususiy biznesini boshlashga, shuningdek, tadbirkorlik subyektlari faoliyatining barcha bosqichlarida yuzaga kelayotgan muammolarni ortiqcha sarsongarchiliklarsiz va qogʻozbozliksiz tezkor hal etishga xizmat qiladigan bozor infratuzilmasining barqaror ishlashi va yanada rivojlanishini muvofiqlashtiruvchi amaliy mexanizmning samarali tizimini yaratish zarur. Shu oʻrinda, maqomi, faoliyat yoʻnalishi va koʻlami, mulkchilik shakllaridan qatʼi nazar, barcha tadbirkorlik subyektlarini birlashtiruvchi nodavlat notijorat tashkilot hisoblangan Oʻzbekiston Respublikasi Savdo-sanoat palatasining vazifalari, faoliyat yoʻnalishlari va vakolatlarini tubdan qayta koʻrib chiqishni taqozo etmoqda. 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasida belgilangan vazifalarni ijro etish, biznes hamjamiyati va davlat organlari oʻrtasida samarali muloqot va sogʻlom sherikchilik mexanizmlarini yoʻlga qoʻyish, xususiy mulkchilik va tadbirkorlik subyektlarining huquqlari va qonuniy manfaatlarini ishonchli muhofaza qilish kafolatlarini kuchaytirish, tadbirkorlar bilan biznes-muhitni takomillashtirish masalalari boʻyicha dolzarb axborot almashinuvining doimiy kanalini, avvalo viloyatlar, shaharlar va tumanlarda joriy etish, tadbirkorlik faoliyatini qoʻllab-quvvatlash borasida amalga oshirilayotgan chora-tadbirlarning amaliy natijalariga erishish, oʻzining biznesini tashkil etish va yuritishda aholiga har tomonlama koʻmak berish, shuningdek, tadbirkorlik subyektlariga sifatli davlat xizmatlari koʻrsatishni taʼminlash maqsadida: 1. Oʻzbekiston Respublikasi Savdo-sanoat palatasi, Iqtisodiyot vazirligi, Bandlik va mehnat munosabatlari vazirligi, Adliya vazirligi, Xususiylashtirilgan korxonalarga koʻmaklashish va raqobatni rivojlantirish davlat qoʻmitasining, shuningdek, tadbirkorlik tuzilmalarining Oʻzbekiston Respublikasi Savdo-sanoat palatasi tizimini tubdan qayta isloh etish toʻgʻrisidagi takliflari qabul qilinsin hamda uning asosiy vazifalari va faoliyat yoʻnalishlari etib, quyidagilar belgilansin: a) tadbirkorlarning huquqlarini himoya qilish sohasida — tadbirkorlik subyektlarini, ayniqsa oʻz faoliyatini yoʻlga qoʻyish davrida ularni qoʻllab-quvvatlashning samarali tizimini yaratish, ularning huquqlari va qonuniy manfaatlari ishonchli muhofazasining kafolatlarini kuchaytirish, jadal rivojlanishiga har tomonlama koʻmak berish, xususiy mulk va tadbirkorlikning ustuvorlik roli va daxlsizligini taʼminlash, respublikamiz tumanlari va shaharlarida aholini tadbirkorlik faoliyatiga keng jalb qilish, jumladan: vakolatli organlar tomonidan tadbirkorlik subyektlarining huquqlari va qonuniy manfaatlariga rioya etilishi holatini tahlil qilish hamda uning natijalarini tizimli asosda Oʻzbekiston Respublikasi Prezidenti Administratsiyasi, Oʻzbekiston Respublikasi Vazirlar Mahkamasi va boshqa vakolatli organlarga taqdim etish; tadbirkorlik faoliyati sohasi qonunchiligining, avvalo mahalliy davlat hokimiyati organlari tomonidan ijro etilishi ustidan jamoat nazoratini amalga oshirishning amaliy mexanizmini joriy etish hamda ularning faoliyati boʻyicha mustaqil baholashni tayyorlash va Vazirlar Mahkamasiga taqdim etish; davlat va xoʻjalik boshqaruvi organlari, mahalliy davlat hokimiyati organlarining rahbarlari va xodimlariga nisbatan shikoyat arizalari bergan tadbirkorlik subyektlarining manfaatlarini himoya qilish; tadbirkorlik subyektlari faoliyati monitoringini amalga oshirish hamda ular faoliyati tekshiruvlarida Palata aʼzolarining ishtirok etishini taʼminlash. b) ishbilarmonlik va investitsiya muhitini yaxshilash sohasida — tadbirkorlik faoliyati sohasi qonunchiligini yanada takomillashtirish, tadbirkorlik subyektlarini ishbilarmonlik muhitini yanada yaxshilash, tadbirkorlik faoliyati sohasida qabul qilingan meʼyoriy-huquqiy hujjatlarning amaliyotga joriy etilishi ustidan jamoat ekspertizasini tashkil etish va jamoat nazoratini kuchaytirishga keng jalb qilish, jumladan: tadbirkorlik faoliyatini rivojlantirish, qulay ishbilarmonlik muhiti va investitsiya muhitini shakllantirish boʻyicha davlat dasturlari, shuningdek, hududlarni kompleks rivojlantirish dasturlarini ishlab chiqishda ishtirok etish; tadbirkorlik subyektlarini ishbilarmonlik muhiti holatini yanada yaxshilash boʻyicha chora-tadbirlar ishlab chiqishga keng jalb qilish, tadbirkorlik tuzilmalari bilan birgalikda meʼyoriy-huquqiy hujjatlar loyihalarining jamoatchilik ekspertizasini, jumladan, sanoat, transport, qurilish, moliya, axborot-kommunikatsiya texnologiyalari, savdo va xizmatlar, qishloq xoʻjaligi mahsulotlarini qayta ishlash va boshqa sohalar boʻyicha ekspert kengashlarini tashkil etish orqali tashkil etish; tadbirkorlik subyektlarining huquqlari va qonuniy manfaatlari kafolatlarini mustahkamlash, ularning rivojlanishini ragʻbatlantirishni kuchaytirishga qaratilgan qonunchilikni takomillashtirish boʻyicha takliflar tayyorlash; respublikamiz tumanlari (shaharlari), viloyatlari kesimida joylardagi ishbilarmonlik muhitining holati hamda qonunchilikdagi meʼyorlar va talablarning amalga oshirilishi natijalari boʻyicha har chorakda tahlil oʻtkazish hamda Oʻzbekiston Respublikasi Prezidenti Administratsiyasi, Oʻzbekiston Respublikasi Vazirlar Mahkamasi va boshqa vakolatli organlarga ularni yaxshilash boʻyicha tahliliy materiallar va takliflarni taqdim etish. v) tadbirkorlik faoliyatiga koʻmaklashish sohasida — tadbirkorlik subyektlariga biznesni tashkil etish, yuritish va yanada rivojlantirishda amaliy yordam koʻrsatish, davlat organlari va bozor infratuzilmasi subyektlari xizmatlaridan foydalanish boʻyicha imkoniyatlar va sharoitlar yaratish, maslahat yordami va axborot taʼminotini taqdim etishda quyidagilar orqali koʻmaklashish: yangidan faoliyat boshlayotgan tadbirkorlarni joylashtirish uchun biznes-inkubatorlar faoliyatini yaratish va tashkil etish hamda ularga biznes-rejalarni tayyorlash, tadbirkorlik faoliyatini amalga oshirish bilan bogʻliq zarur axborotlarni olish va amaliy masalalarni hal etishda ekspert, huquqiy va maslahat yordami koʻrsatish; tadbirkorlarning investitsiya va ishlab chiqarish jarayonlarini tashkil etish boʻyicha amaliy koʻnikmalarni oʻzlashtirishi, tadbirkorlik faoliyatini amalga oshirish bilan bogʻliq zarur axborotlarni olishiga yordam berish; tadbirkorlik faoliyatini amalga oshirishda, ular faoliyati boʻyicha tekshiruvlar oʻtkazilganida tadbirkorlik subyektlariga huquqiy va yuridik yordam koʻrsatish; moliyaviy va tovar-xomashyo resurslari, muhandislik-kommunikatsiya tarmoqlari, texnologik mashinalar va qurilmalar, ishlab chiqarish obyektlari, shuningdek, yer maydonlaridan foydalanishda amaliy yordam koʻrsatish; Savdo-sanoat palatasi aʼzolari va hamkorlari ishtirokida jamoatchilik asosida qoʻmitalar, ishbilarmonlik va muvofiqlashtirish kengashlarini tashkil etish; innovatsiya tadbirkorligini joriy etishga, “startup” loyihalar, yoshlarning, avvalo oliy va oʻrta maxsus, kasb-hunar taʼlimi muassasalari bitiruvchilarining oʻz biznesini tashkil qilish va yuritishga, shuningdek, aholi bandligi va daromadlarining jadal oʻsishini taʼminlashga xizmat qiladigan kichik, xususiy va oilaviy tadbirkorlik, kasanachilikning turli shakllarini jadal rivojlantirishga faol koʻmaklashish. g) davlat organlari bilan oʻzaro hamkorlik sohasida — davlat hokimiyatining barcha tarmoqlari — qonunchilik, sud va ijro etuvchi hokimiyatlar, shuningdek, bank-moliya tashkilotlari va bozor infratuzilmasining boshqa subyektlari bilan oʻzaro hamkorlikni taʼminlashni moslanuvchanligi va natijadorligiga xizmat qiladigan samarali oʻzaro hamkorlik tizimini va yangi ish shakllarini joriy etish, jumladan: tadbirkorlik subyektlari bilan davlat va xoʻjalik boshqaruvi organlari, shuningdek, joylardagi barcha darajadagi davlat hokimiyati organlari oʻrtasida oʻzaro munosabatlarni samarali tashkil etishga koʻmaklashish, “toʻgʻridan-toʻgʻri va qayta aloqa” tamoyili boʻyicha oʻzaro hamkorlikning amaliy va samarali mexanizmini yaratish; tadbirkorlik subyektlarining murojaatlarini qabul qilish va qayta ishlash, vakolatli organlarga koʻrib chiqish uchun taqdim etish, shuningdek, ularning ijro etilishi ustidan monitoring olib borish va tahlil qilish; Savdo-sanoat palatasining hududiy boshqarmalari, tuman (shahar) boʻlimlari faoliyatini tashkil etish, ularning vakolatli davlat organlari va tashkilotlar, shuningdek, davlat xizmatlari taqdim etuvchi xoʻjalik boshqaruvi organlari bilan oʻzaro hamkorligini taʼminlash. d) tadbirkorlik subyektlarini oʻqitish va kadrlar tayyorlash sohasida — tadbirkorlik tuzilmalari uchun kadrlar tayyorlash va qayta tayyorlash tizimi sifatini tubdan oshirish, iqtisodiyot tarmoqlari ehtiyojlarini inobatga olgan holda, taʼlim yoʻnalishlari va ixtisosliklari boʻyicha oʻquv dasturlarini takomillashtirish, har bir tuman va shaharlarda kadrlar malakasini oshirish va qayta tayyorlash doimiy kurslarini quyidagi usullar orqali tashkil etish: Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi bilan Respublika tadbirkorlik faoliyati asoslarini oʻqitish markazi va uning hududiy filiallari bilan, jumladan, kasb-hunar kollejlari negizida mashgʻulotlardan boʻsh vaqtlarida, oʻzaro hamkorlikni tashkil etish; markaz faoliyatining yoʻnalishlari boʻyicha xalqaro moliya institutlari, xorijiy donorlar va chet davlatlarning tadbirkorlarni oʻqitish boʻyicha muqobil markazlari bilan yaqin hamkorlikni yoʻlga qoʻyish; tadbirkorlarga biznes yuritish asoslari, biznes-rejalar tuzish, tadbirkorlik faoliyati sohasida qonunchilik hujjatlari loyihalarini ishlab chiqish, menejment, moliyaviy boshqaruv va boshqa zarur fanlarga oʻqitishni tashkil etish boʻyicha tadbirkorlik subyektlari uchun oʻquv kurslarini ishlab chiqish va oʻtkazish; tadbirkorlarga xodimlarni tanlash va oʻqitishda, ularning kasb malakasini doimiy oshirishda koʻmaklashish, hududlar va tadbirkorlik sohalarida malakali kadrlarga boʻlgan ehtiyojlardan kelib chiqqan holda, oʻrta maxsus, kasb-hunar va oliy taʼlim muassasalarida mutaxassislar tayyorlashga davlat buyurtmalarini shakllantirishda ishtirok etish; taʼlimni tashkil etish uchun oliy oʻquv yurtlari, kasb-hunar kollejlarining oʻqituvchilari, amaliyotchi-mutaxassislar, yuqori natijalarga erishgan tadbirkorlar va xorijiy mutaxassislarni jalb qilish. e) tashqi iqtisodiy faoliyat va investitsiyalarni jalb qilish sohasida — respublikamiz tadbirkorlik subyektlarining xalqaro ishbilarmonlik hamjamiyatiga integratsiyalashuvi, mahalliy korxonalar mahsulotlarining tashqi bozorlarga chiqarilishini taʼminlash, milliy brendlarni xorijda faol ilgari surish, mahalliy va xorijiy investitsiyalarni, shuningdek, zamonaviy texnologiyalarni jalb etish, jumladan: biznes-forumlar, koʻrgazmalar va yarmarkalarni tashkil etish va ularda mahalliy tadbirkorlik subyektlarining keng ishtirokini taʼminlash; tadbirkorlik subyektlariga ishonchli hamkorlar, yangi bozorlarni izlash va ishlab chiqarilgan mahsulotlarni tashqi bozorlarga olib chiqish, eksport turlarini kengaytirish va tadbirkorlik subyektlarining eksport salohiyatini oshirish, shuningdek, huquqlari va manfaatlarini muhofaza qilishda yordam koʻrsatish; tashkil etilgan kichik sanoat va erkin iqtisodiy zonalarda ichki va tashqi bozorlarda talab yuqori boʻlgan, raqobatdosh mahsulotlar ishlab chiqarish boʻyicha zamonaviy ishlab chiqarishlarni tashkil etishga oid loyihalarni amalga oshirish doirasida tadbirkorlik subyektlari, jumladan xorijiy investorlarga har tomonlama yordam koʻrsatish; mazkur vazifalarni amalga oshirishda respublikamizning chet eldagi diplomatik vakolatxonalarining savdo-iqtisodiy masalalari boʻyicha maslahatchilari, shuningdek, Oʻzbekiston Respublikasi Savdo-sanoat palatasining chet eldagi vakolatxonalari bilan faol oʻzaro hamkorlikni taʼminlash. 2. Oʻzbekiston Respublikasi Savdo-sanoat palatasi belgilangan aniq strategik maqsadlar va asosiy vazifalarning samarali amalga oshirilishini taʼminlasin, Savdo-sanoat palatasi Prezidiumi majlislarida qabul qilinayotgan chora-tadbirlarning samaradorligini muntazam koʻrib chiqsin. Davlat va xoʻjalik boshqaruvi organlari, shuningdek, mahalliy davlat hokimiyati organlarining rahbarlari Oʻzbekiston Respublikasi Savdo-sanoat palatasi faoliyatining strategik maqsadlari va vazifalarini amalga oshirishda har tomonlama yordam koʻrsatishni taʼminlasin. 3. Oʻzbekiston Respublikasi Savdo-sanoat palatasi muassislarining quyidagi takliflari maʼqullansin: Oʻzbekiston Respublikasi Savdo-sanoat palatasining qurultoyi oliy boshqaruv organi hisoblanadi va u har toʻrt yilda kamida bir marta yigʻiladi; qurultoylar orasida palataning boshqaruv organi qurultoy delegatlari tomonidan saylanadigan 25 kishidan iborat Oʻzbekiston Respublikasi Savdo-sanoat palatasi Prezidiumi hisoblanadi; palataning ijro etuvchi organi Oʻzbekiston Respublikasi Savdo-sanoat palatasi ijroiya qoʻmitasi hisoblanib, u oʻz faoliyatida Oʻzbekiston Respublikasi Savdo-sanoat palatasi Prezidiumiga bevosita hisobot beradi; Oʻzbekiston Respublikasi Savdo-sanoat palatasi raisi lavozimiga Oʻzbekiston Respublikasi Prezidentining tavsiyasi boʻyicha Oʻzbekiston Respublikasi Savdo-sanoat palatasi syezdining delegatlari tomonidan saylanadi; Oʻzbekiston Respublikasi Savdo-sanoat palatasi Prezidiumi raisi Oʻzbekiston Respublikasi Prezidentining tavsiyasi boʻyicha Prezidium raisi lavozimiga Prezidium aʼzolari tomonidan saylanadi; Oʻzbekiston Respublikasi Savdo-sanoat palatasi Oʻzbekiston Respublikasi Savdo-sanoat palatasi Ijroiya qoʻmitasi raisining birinchi oʻrinbosari va oʻrinbosarlari lavozimlariga Oʻzbekiston Respublikasi Savdo-sanoat palatasi raisining tavsiyasi bilan Oʻzbekiston Respublikasi Savdo-sanoat palatasi Prezidiumi tomonidan tayinlanadi. 4. Oʻzbekiston Respublikasi Savdo-sanoat palatasiga quyidagi huquqlar berilsin: Oʻzbekiston Respublikasi Oliy Majlisi Qonunchilik palatasi, Oʻzbekiston Respublikasi Prezidenti Administratsiyasi, Oʻzbekiston Respublikasi Vazirlar Mahkamasi, vazirliklar va idoralarga ishbilarmonlik va investitsiya muhitini yaxshilash, shuningdek, tadbirkorlik subyektlari faoliyatini tartibga solish masalalari boʻyicha takliflar taqdim etish; ekspert kengashlarini tashkil etish, shuningdek, vakolatli davlat organlariga qabul qilingan meʼyoriy-huquqiy hujjatlar boʻyicha noaniqliklar va turlicha yondashuvlarni bartaraf etish boʻyicha majburiy javob talab etiladigan yozma soʻrovnomalarni taqdim etish; Vazirlar Mahkamasi, vazirliklar va idoralarga biznes rivojlanishiga toʻsqinlik qilayotgan va cheklayotgan meʼyoriy-huquqiy hujjatlarga oʻzgartirishlar va qoʻshimchalar kiritish, shuningdek, ularni bekor qilish toʻgʻrisidagi takliflarni taqdim etish; Respublika nazorat qiluvchi organlar faoliyatini muvofiqlashtiruvchi Respublika kengashi tomonidan tasdiqlanadigan tadbirkorlik subyektlarida oʻtkaziladigan tekshiruvlarning muddatlari va sonini belgilashda, tadbirkorlik subyektlarining manfaatlarini himoya qilish uchun bevosita ularning faoliyati tekshiruvlarida ishtirok etish, shuningdek, tekshiruvlarning natijasi boʻyicha qabul qilingan nazorat organlarining qarorlariga norozilik bildirish; tadbirkorlik subyektlari va davlat organlari oʻrtasidagi nizolarni tartibga solishni taʼminlash maqsadida davlat hokimiyati organlari, mahalliy oʻzini oʻzi boshqarish organlari, xoʻjalik boshqaruvi organlari va ularning vakolatli shaxslaridan zarur maʼlumotlar, hujjatlar va materiallarni soʻrab olish; jinoiy ishlar boʻyicha amaliyotda jamoat himoyachilari sifatida ishtirok etish; davlat organlarining vakolatli shaxslari qarorlari, harakati yoki harakatsizligi ustidan shikoyatlar boʻyicha tadbirkorlik subyektlari nomidan sud jarayonining istalgan bosqichida ishtirok etish, shuningdek, shikoyat arizalari bilan bir qatorda apellatsiya, kassatsiya shikoyatlari, arizalar, jumladan nazorat tartibida rad etish toʻgʻrisidagi xatlarni taqdim etish; davlat aktivlarini xususiylashtirish, shuningdek, davlat organlari va davlat xizmatlarining ayrim funksiyalarini xususiy sektorga berish, shuningdek, davlat-xususiy sheriklik mexanizmlarini joriy etish toʻgʻrisida takliflar taqdim etish; oʻzining tarkibida belgilangan tartibda taʼlim muassasalarini tashkil etish. 5. Belgilansinki: Oʻzbekiston Respublikasi Savdo-sanoat palatasi meʼyoriy-huquqiy hujjatlar loyihalarining tadbirkorlik faoliyatiga taʼsirini baholash toʻgʻrisidagi xulosani berish boʻyicha vakolatli organ hisoblanadi; tadbirkorlik faoliyatini amalga oshirishga bevosita yoki bilvosita taʼsir qiladigan meʼyoriy-huquqiy hujjatlarning loyihalari majburiy ravishda Oʻzbekiston Respublikasi Savdo-sanoat palatasi bilan kelishilishi zarur; Oʻzbekiston Respublikasi Savdo-sanoat palatasi meʼyoriy-huquqiy hujjat loyihasiga mutlaqo yoki maʼlum qismiga qarshi boʻlgan taqdirda, Oʻzbekiston Respublikasi Savdo-sanoat palatasi meʼyoriy-huquqiy hujjat loyihasini tasdiqlaydigan qonunchilik va ijro etish hokimiyati organlariga oʻz xulosalarini taqdim etish huquqiga ega; tadbirkorlik faoliyati rivojlanishiga toʻsqinlik qiluvchi yoki cheklovchi meʼyoriy-huquqiy hujjatlarga oʻzgartirishlar va qoʻshimchalar kiritish, shuningdek, ularni bekor qilish zaruriyati toʻgʻrisida taqdim etilgan tavsiyalar va majburiy javobni talab qiladigan yozma murojaatlar qonunda belgilangan muddatda majburiy ravishda koʻrib chiqilishi va Oʻzbekiston Respublikasi Savdo-sanoat palatasiga ularni koʻrib chiqish natijalari haqida asoslangan xulosalar taqdim etilishi lozim; Oʻzbekiston Respublikasi Savdo-sanoat palatasi vakillari majburiy tartibda davlat organlari, jumladan, nazorat va huquqni muhofaza qilish organlari huzurida tashkil etiladigan jamoatchilik maslahat kengashlarining tarkibiga kiritiladi. 7. Savdo-sanoat palatasi tuman (shahar) boʻlimlari faoliyatining asosiy vazifalari va yoʻnalishlari etib quyidagilar belgilansin: zarur shart-sharoitlarni yaratish va bir joyning oʻzida keng koʻlamli davlat organlari hamda bozor infratuzilmasi subyektlarining xizmatlari, biznes-xizmatlaridan foydalanish imkoniyatini taqdim etish orqali tadbirkorlik subyektlarini har tomonlama qoʻllab-quvvatlash; tadbirkorlik subyektlariga muhandislik-kommunikatsiya tarmoqlariga ulanish, axborot taʼminoti, davlat xizmatlaridan foydalanishda (roʻyxatdan oʻtkazish, ruxsat berish, litsenziyalash va boshqa hujjatlar) koʻmak berish; biznes-rejalar ishlab chiqish, shuningdek, lizing, sugʻurta va baholash xizmatlaridan foydalanish uchun zarur hujjatlarni tayyorlash; moliyaviy, tovar-xomashyo va tabiiy resurslar, texnologik mashinalar va uskunalar, ishlab chiqarish obyektlari, shuningdek, yer maydonlaridan foydalanishda koʻmaklashish; soliqqa tortilish, ishchilar yollash, statistika, moliya, soliq va boshqa hisobotlarni topshirish, bank xizmatlari, bino va joylarni ijaraga olishda maslahatlar berish; xalqaro standartlar va sertifikatsiya tizimini joriy etishda, jumladan tashqi savdo hamkorlar bilan kooperatsiya aloqalarini yoʻlga qoʻyishda, shuningdek, tashqi iqtisodiy faoliyatni amalga oshirishda yordam berish; tadbirkorlik subyektlari uchun tadbirkorlik faoliyatini tashkil etish va amalga oshirish bilan bogʻliq masalalar boʻyicha bozor infratuzilmasi subyektlari, davlat va xoʻjalik boshqaruvi organlari, mahalliy davlat hokimiyati organlari bilan ikki tomonlama va koʻp tomonlama muzokaralarni tashkil etish. 8. Oʻzbekiston Respublikasi Savdo-sanoat palatasi Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi bilan birgalikda 2017-yilning 1-iyuligacha boʻlgan muddatda “bevosita va qayta aloqa” tamoyili boʻyicha amaliy va samarali oʻzaro hamkorlik mexanizmini yaratish maqsadida, tadbirkorlik subyektlarining murojaatlarini qabul qilish, koʻrib chiqish hamda takliflarini muhokama qilish boʻyicha maxsus portalni tashkil etsin. 9. Oʻzbekiston Respublikasi Savdo-sanoat palatasi faoliyatini tashkil qilish amaliyotiga quyidagilar tatbiq etilsin: Oʻzbekiston Respublikasi Prezidenti, Bosh vaziri va Oʻzbekiston Respublikasi Hukumati aʼzolarining iqtisodiy faoliyatning muammoli masalalarini muhokama qilish, ularni hal etish boʻyicha tadbirkorlarning takliflarini, shuningdek, yangi biznes-gʻoyalar va loyihalar amalga oshirilishini muhokama qilish uchun tadbirkorlar bilan muntazam uchrashuvlar tashkil etish; Oʻzbekiston Respublikasi Oliy Majlisi palatalarining qoʻmitalari bilan hamkorlikda xususiy mulk va tadbirkorlikni rivojlantirish, ularning huquqlari va qonuniy manfaatlarini taʼminlash masalalari boʻyicha davlat va xoʻjalik boshqaruvi organlari, mahalliy davlat hokimiyati organlari rahbarlari va xodimlarining hisobotlarini, shuningdek, deputatlarning sayyor qabullarini tashkil etish; har yili biznes-hamjamiyat, mintaqaviy va xalqaro biznes vakillarining Iqtisodiy forumini oʻtkazish, uning maqsadi sifatida biznes doiralar, ilmiy hamjamiyat, Hukumat va aholi oʻrtasidagi muloqotlarni qoʻllab-quvvatlash, shuningdek, Oʻzbekiston, mintaqa va jahon iqtisodiyotining ijtimoiy-iqtisodiy rivojlanish tendensiyalarini mustaqil, xolisona tahlil qilish asosida mustahkam aloqalar oʻrnatish. 10. Oʻzbekiston Respublikasi Vazirlar Mahkamasi bir hafta muddat ichida Oʻzbekiston Respublikasi Prezidentining Oʻzbekiston Respublikasi Savdo-sanoat palatasi faoliyatini tashkil etish toʻgʻrisidagi qarori loyihasini belgilangan tartibda tasdiqlash uchun taqdim etsin. 11. Savdo-sanoat palatasi Oʻzbekiston Respublikasi Adliya vazirligi, Moliya vazirligi, Iqtisodiyot vazirligi, boshqa manfaatdor vazirliklar va idoralar bilan birgalikda ikki oy muddat ichida Vazirlar Mahkamasiga quyidagilarni taqdim etsin: mazkur Farmondan kelib chiqib, qonunchilikka kiritiladigan oʻzgartirishlar va qoʻshimchalar toʻgʻrisidagi takliflar; yangi tahrirdagi “Oʻzbekiston Respublikasi Savdo-sanoat palatasi toʻgʻrisida”gi Oʻzbekiston Respublikasi Qonuni loyihasi; Oʻzbekiston Respublikasi Savdo-sanoat palatasi tarkibida xorijiy investorlar, shuningdek, chet ellik hamkorlar bilan oʻzaro munosabatlarda milliy kompaniyalarning huquqlari va qonuniy manfaatlari ishonchli muhofaza qilishini taʼminlash boʻyicha xalqaro tijorat arbitraj sudini tashkil etish boʻyicha kompleks chora-tadbirlar. 12. Mazkur Farmonning ijrosini nazorat qilish Oʻzbekiston Respublikasining Bosh vaziri A.N.Aripov zimmasiga yuklansin. Mamlakatimizda kichik biznes va xususiy tadbirkorlikni jadal rivojlantirish uchun qulay shart-sharoit yaratish, xususiy mulk muhofazasi va kafolatlarining huquqiy mexanizmlarini yanada mustahkamlash, tadbirkorlikni rivojlantirish yoʻlida byurokratik toʻsiqlarni bartaraf etish, investitsiya muhiti va ishbilarmonlik holatini yaxshilashga qaratilgan chora-tadbirlar izchil ravishda amalga oshirilmoqda. Mustaqillik yillarida xususiy mulkdorlarning huquqlari va qonuniy manfaatlari himoyasini, davlat, huquqni muhofaza qilish va nazorat organlari bilan oʻzaro munosabatlarda tadbirkorlarning huquqlari ustuvorligini, xususan, tadbirkorlik subyektlarining faoliyatiga asossiz aralashuvlardan ishonchli huquqiy kafolatlarni taʼminlab beradigan mustahkam qonunchilik bazasi yaratildi. Bugungi kunda yurtimizda 525 mingdan ortiq tadbirkorlik subyekti faoliyat yuritmoqda. Mamlakatimizda yalpi ichki mahsulotning 56 foizdan ortigʻi kichik va xususiy biznes subyektlari tomonidan ishlab chiqarilayotgan boʻlib, ular respublikamiz mehnatga layoqatli aholisining 78 foizdan ortigʻini ish bilan taʼminlamoqda. Shu bilan birga, 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasida belgilangan vazifalarni ijro etish, jumladan, biznes sohasi vakillari va davlat organlari oʻrtasida samarali muloqot va foydali hamkorlik mexanizmlarini yoʻlga qoʻyish, xususiy mulk va tadbirkorlikning huquq va qonuniy manfaatlarini ishonchli muhofaza qilish kafolatlarini kuchaytirish, viloyatlar va tumanlarda biznes-muhitni takomillashtirish masalalari boʻyicha, shuningdek, tadbirkorlik subyektlariga, avvalo, viloyatlar, shahar va tumanlarda sifatli davlat xizmatlari taqdim etilishini taʼminlash davlat organlari va tadbirkorlik tuzilmalarining oʻzaro hamkorligini, ayniqsa, tadbirkorlik subyektlari faoliyatini endi boshlagan davrlarda ularni qoʻllab-quvvatlashning yangi samarali tizimini yaratishni taqozo etadi. Yuqorida koʻrsatilgan vazifalarning hal etilish� nodavlat notijorat tashkiloti hisoblanib, maqomi, yoʻnalishi va faoliyati koʻlami, mulk shaklidan qatʼi nazar, tadbirkorlik subyektlarini birlashtirib turuvchi Oʻzbekiston Respublikasi Savdo-sanoat palatasi tomonidan taʼminlanishi koʻzda tutilgan. Oʻzbekiston Respublikasi Prezidentining mazkur Farmoni avvalo tadbirkorlik faoliyati rivojlanishi va biznesning qonuniy manfaatlari muhofazasini, shuningdek, Oʻzbekiston Respublikasi Savdo-sanoat palatasi faoliyati tubdan takomillashtirilishini nazarda tutadi. Farmonda Savdo-sanoat palatasining quyidagi aniq va eng muhim vazifalari belgilab berilgan: a) tadbirkorlarning huquqlarini himoya qilish sohasida — tadbirkorlik subyektlari, ayniqsa, ularning oʻz faoliyatini yoʻlga qoʻyish davrida qoʻllab-quvvatlashning samarali tizimini yaratish, huquq va qonuniy manfaatlarini ishonchli muhofaza qilish kafolatlarini kuchaytirish, sohaning jadal rivojlanishiga har tomonlama koʻmak berish, xususiy mulk va tadbirkorlikning ustuvorlik roli va daxlsizligini taʼminlash, mamlakatimiz tuman va shaharlarida aholini tadbirkorlik faoliyatiga keng jalb qilish; vakolatli organlar tomonidan tadbirkorlik subyektlarining huquq va qonuniy manfaatlariga rioya etilishi holatini tahlil qilish hamda tahlil natijalarini tizimli ravishda Oʻzbekiston Respublikasi Prezidenti Devoni, Oʻzbekiston Respublikasi Vazirlar Mahkamasi va boshqa vakolatli organlarga taqdim etish; tadbirkorlik faoliyati sohasi qonunchiligining avvalambor mahalliy davlat hokimiyati organlari tomonidan ijro etilishi ustidan jamoat nazoratini oʻrnatishning samarali tizimini joriy etish va ularning faoliyati boʻyicha mustaqil baholash mezonini ishlab chiqish va Vazirlar Mahkamasiga taqdim etish; davlat va xoʻjalik boshqaruvi hamda mahalliy davlat hokimiyati organlarining rahbarlari va xodimlariga nisbatan shikoyat arizalari bilan murojaat qilgan tadbirkorlik subyektlarining manfaatlarini himoya qilish; tadbirkorlik subyektlari faoliyati monitoringini amalga oshirish hamda ular faoliyati tekshiruvlarida Palata aʼzolarining ishtirok etishi. b) ishbilarmonlik va investitsiya muhitini yaxshilash sohasida — tadbirkorlikka oid qonunchilikni takomillashtirish, tadbirkorlik muhitini yanada yaxshilash, tadbirkorlik sohasidagi meʼyoriy-huquqiy hujjatlarning amaliyotga joriy etilishi ustidan jamoat ekspertizasini tashkil etish va jamoat nazoratini kuchaytirishga keng jalb qilish; tadbirkorlik faoliyatini rivojlantirish hamda qulay ishbilarmonlik va investitsiya muhitini shakllantirish boʻyicha davlat dasturlari, shuningdek, hududlarni kompleks rivojlantirish dasturlarini ishlab chiqishda faol ishtirok etish; tadbirkorlik subyektlarini ishbilarmonlik muhitini yanada yaxshilash boʻyicha chora-tadbirlar ishlab chiqishga faol jalb qilish, tadbirkorlik tuzilmalari bilan birgalikda meʼyoriy-huquqiy hujjatlar loyihalarining jamoatchilik ekspertizasini, jumladan, sanoat, transport, qurilish, moliya, axborot-kommunikatsiya texnologiyalari, savdo va xizmatlar, qishloq xoʻjaligi mahsulotlarini qayta ishlash va boshqa sohalar boʻyicha ekspert kengashlarini tashkil etish; tadbirkorlik subyektlarining huquqlari va qonuniy manfaatlari kafolatlarini mustahkamlash, ularning rivojlanishini ragʻbatlantirishni kuchaytirishga qaratilgan qonunchilikni takomillashtirish boʻyicha takliflar tayyorlash; respublika tumanlari (shaharlari), viloyatlari kesimida joylardagi ishbilarmonlik muhitining holati hamda qonunchilikdagi meʼyorlar va talablarning amalga oshirilishi natijalari boʻyicha har chorakda tahlil oʻtkazish hamda Oʻzbekiston Respublikasi Prezidenti Devoni, Oʻzbekiston Respublikasi Vazirlar Mahkamasi va boshqa vakolatli organlarga ularni yaxshilash boʻyicha tahliliy materiallar va takliflarni taqdim etish. v) tadbirkorlik faoliyatiga koʻmaklashish sohasida — tadbirkorlik subyektlariga biznesni tashkil etish, yuritish va yanada rivojlantirishda amaliy yordam koʻrs�tish, davlat organlari va bozor infratuzilmasi subyektlari xizmatlaridan foydalanish imkoniyatlari va sharoitlarini taqdim etish, maslahat yordami va axborot taʼminotini taqdim etishda quyidagilar orqali koʻmaklashish: yangidan faoliyat boshlayotgan tadbirkorlarni joylashtirish uchun biznes-inkubatorlar yaratish va faoliyatini tashkil etish hamda ularga biznes-rejalarni tayyorlash, tadbirkorlik faoliyatini amalga oshirish bilan bogʻliq zarur axborotlarni olish va amaliy masalalarni hal etishda ekspert, huquqiy va maslahat yordami koʻrsatish; tadbirkorlarning investitsiya va ishlab chiqarish jarayonlarini tashkil etish boʻyicha amaliy koʻnikmalarni oʻzlashtirishi, tadbirkorlik faoliyatini amalga oshirish bilan bogʻliq zarur axborotlarni olishga koʻmaklashishini taʼminlash; tadbirkorlik faoliyatini amalga oshirishda, ular faoliyati boʻyicha tekshiruvlar oʻtkazilganida tadbirkorlik subyektlariga huquqiy va yuridik yordam koʻrsatish; moliyaviy va tovar-xomashyo resurslari, muxandislik-kommunikatsiya tarmoqlari, texnologik mashinalar va qurilmalar, ishlab chiqarish obyektlari, shuningdek, yer uchastkalaridan foydalanishda amaliy yordam koʻrsatish; Savdo-sanoat palatasi aʼzolari va hamkorlari ishtirokida jamoatchilik asosida qoʻmitalar, ishbilarmonlik va muvofiqlashtirish kengashlarini tashkil etish; innovatsiya tadbirkorligini joriy etishga, “startup” loyihalar, yoshlarning, avvalambor oliy va oʻrta maxsus, kasb-hunar taʼlimi muassasalari bitiruvchilarining oʻz biznesini tashkil qilish va yuritishga, shuningdek, aholi bandligi va daromadlarining jadal oʻsishini taʼminlashga xizmat qiladigan kichik, xususiy va oilaviy tadbirkorlik, kasanachilikning turli shakllarini jadal rivojlantirishga faol koʻmaklashish. g) davlat organlari bilan oʻzaro hamkorlik sohasida — davlat hokimiyatining barcha tarmoqlari — qonunchilik, sud va ijro hokimiyatlari, shuningdek, bank-moliya tashkilotlari va bozor infratuzilmasining boshqa subyektlari bilan oʻzaro ha�korlikning samaradorligiga xizmat qiladigan tizimning yangi shakllarini joriy etish; tadbirkorlik subyektlari bilan davlat va xoʻjalik boshqaruvi organlari, shuningdek, joylardagi barcha darajadagi davlat hokimiyati organlari oʻrtasida oʻzaro munosabatlarni samarali tashkil etishga koʻmaklashish, “toʻgʻridan-toʻgʻri va qayta aloqa” tamoyili boʻyicha oʻzaro hamkorlikning amaliy va samarali mexanizmini yaratish; tadbirkorlik subyektlarining murojaatlarini qabul qilish va qayta ishlash, vakolatli organlarga koʻrib chiqish uchun taqdim etish, shuningdek, ularning ijro etilishi monitoringi va tahlilini olib borish; viloyatlar markazlari, tumanlar va shaharlarda Tadbirkorlikka koʻmaklashish markazlari faoliyatini tashkil etish, ularning vakolatli davlat organlari va tashkilotlar, shuningdek, davlat xizmatlari taqdim etuvchi xoʻjalik boshqaruvi organlari bilan oʻzaro hamkorligini taʼminlash. d) tadbirkorlik subyektlarini oʻqitish va kadrlar tayyorlash sohasida — tadbirkorlik tuzilmalari uchun kadrlarni tayyorlash va qayta tayyorlash tizimi sifatini tubdan oshirish, iqtisodiyot tarmoqlari ehtiyojlarini inobatga olgan holda, taʼlim yoʻnalishlari va ixtisosliklari boʻyicha oʻquv dasturlarini takomillashtirish, har bir tuman va shaharlarda quyidagi usullar orqali kadrlar malakasini oshirish va qayta tayyorlash doimiy kurslarini tashkil etish: Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, shuningdek, Respublika tadbirkorlik faoliyati asoslarini oʻqitish markazi va uning hududiy filiallari bilan kasb-hunar kollejlari negizida mashgʻulotlardan boʻsh vaqtlarda oʻzaro hamkorlikni tashkil etish; markaz faoliyatining yoʻnalishlari boʻyicha xalqaro moliya institutlari, xorijiy donorlar va chet davlatlarning tadbirkorlarni oʻqitish boʻyicha muqobil markazlari bilan yaqin hamkorlikni yoʻlga qoʻyish; tadbirkorlarga biznes yuritish asoslari, biznes-rejalar tuzish, tadbirkorlik faoliyati sohasida qonunchilik hujjatlari loyihalarini ishlab chiqish, menejment, moliyaviy boshqaruv va boshqa zarur fanlarga oʻqitishni tashkil etish boʻyicha tadbirkorlik subyektlari uchun oʻquv kurslarini ishlab chiqish va oʻtkazish; xodimlarni tanlash va oʻqitishda, ularning professional malakasini doimiy oshirishda tadbirkorlarga yaqindan koʻmaklashish, hududlar va tadbirkorlik sohalarida malakali kadrlarga boʻlgan ehtiyojlardan kelib chiqib, oʻrta maxsus, kasb-hunar va oliy taʼlim muassasalarida mutaxassislar tayyorlashga davlat buyurtmasini shakllantirishda ishtirok etish; taʼlimni tashkil etish uchun oliy oʻquv yurtlari, kasb-hunar kollejlarining oʻqituvchilari, amaliyotchi-mutaxassislar, yuqori natijalarga erishgan tadbirkorlar va xorijiy mutaxassislarni jalb qilish. e) tashqi iqtisodiy faoliyat va investitsiyalarni jalb qilish sohasida — mamlakatimizdagi tadbirkorlik subyektlarining xalqaro ishbilarmonlik hamjamiyatiga integratsiyalashuvi, mahalliy korxonalar mahsulotlarining tashqi bozorlarga chiqarilishini taʼminlash, milliy brendlarni xorijda faol ilgari surish, mahalliy va xorijiy investitsiyalarni, shuningdek, zamonaviy texnologiyalarni jalb etish; biznes-forumlar, koʻrgazmalar va yarmarkalarni tashkil etish va ularda mahalliy tadbirkorlik subyektlarining keng ishtirokini taʼminlash; tadbirkorlik subyektlariga ishonchli hamkorlar, yangi bozorlarni izlash va ishlab chiqarilgan mahsulotlarni tashqi bozorlarga yoʻnaltirish, eksport turlarini kengaytirish va tadbirkorlik subyektlarining eksport salohiyatini oshirish, shuningdek, ularga huquq va manfaatlarini muhofaza qilishda yordam koʻrsatish; tashkil etilgan kichik sanoat va erkin iqtisodiy zonalarda ichki va tashqi bozorlarda talab yuqori boʻlgan, raqobatdosh mahsulotlar ishlab chiqarish boʻyicha zamonaviy ishlab chiqarishlarni tashkil etishga oid loyihalarni amalga oshirish doirasida tadbirkorlik subyektlari, jumladan, xorijiy investorlarga har tomonlama koʻmaklashish; ushbu muhim va dolzarb vazifalarni amalga oshirishda mamlakatimizning chet eldagi diplomatik vakolatxonalarining savdo-iqtisodiy masalalar boʻyicha maslahatchilari, shuningdek, Oʻzbekiston Respublikasi Savdo-sanoat palatasining chet eldagi vakolatxonalari bilan oʻzaro hamkorlikni taʼminlash. Davlatimiz rahbarining “Biznesning qonuniy manfaatlari davlat tomonidan muhofaza qilinishi va tadbirkorlik faoliyatini yanada rivojlantirish tizimini tubdan takomillashtirishga doir chora-tadbirlar toʻgʻrisida”gi Farmoniga muvofiq, Savdo-sanoat palatasi meʼyoriy-huquqiy hujjatlar loyihalarining tadbirkorlik faoliyatiga taʼsirini baholash toʻgʻrisidagi xulosani berish boʻyicha vakolatli organ etib belgilandi. Yaʼni, tadbirkorlik sohasidagi barcha loyihalar majburiy ravishda Savdo-sanoat palatasi bilan kelishilishi zarur. Nazorat organlari tomonidan rejalashtirilgan tekshiruvlar haqida avvaldan Savdo-sanoat palatasiga xabar berilishi, shuningdek, davlat organlari, jumladan, nazorat va huquqni muhofaza qilish organlari huzurida tashkil etiladigan jamoat maslahat kengashlari tarkibiga Savdo-sanoat palatasi vakillarining kiritilishi tartibi joriy etilmoqda. 2017 — 2021-yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasida biznes-hamjamiyati bilan davlat organlari oʻrtasida muloqot qilishing samarali mexanizmini yoʻlga qoʻyish boʻyicha belgilangan chora-tadbirlarni amalga oshirish maqsadida Farmonda Savdo-sanoat palatasi va Oʻzbekiston Respublikasi Oliy Majlisi palatalarining qoʻmitalari hamkorlikda xususiy mulk va tadbirkorlikni rivojlantirish, ularning huquqlari va qonuniy manfaatlarini taʼminlash masalalari boʻyicha davlat va xoʻjalik boshqaruvi organlari, mahalliy davlat hokimiyati organlari rahbarlari va xodimlarining hisobotlarini tinglash nazarda tutilgan. Shuningdek, Oʻzbekiston Respublikasi Prezidentining tadbirkorlar bilan muammoli masalalarni, biznes-gʻoyalarni hamda loyihalarni muhokama qilish boʻyicha tizimli asosda uch�ashuvlar oʻtkazish, biznes doiralar, ilmiy hamjamiyat, Hukumat va aholi oʻrtasidagi muloqotlarga koʻmaklashish maqsadida har yili biznes-hamjamiyat, mintaqaviy va xalqaro biznes vakillarining Iqtisodiy forumini oʻtkazish koʻzda tutilmoqda. Oʻzbekiston Respublikasi Savdo-sanoat palatasi oldiga qoʻyilgan vazifalarni hamda berilgan qoʻshimcha huquq va vakolatlarni toʻliq va samarali amalga oshirish maqsadida Farmon ijrosi doirasida Oʻzbekiston Respublikasi Prezidentining “Oʻzbekiston Respublikasi Savdo-sanoat palatasi faoliyatini tashkil etishga doir qoʻshimcha chora-tadbirlar toʻgʻrisida”gi qarori qabul qilindi. Unda Savdo-sanoat palatasining tashkiliy-boshqaruv tuzilmasini tubdan takomillashtirish nazarda tutilgan. Xususan, Tadbirkorlikka koʻmaklashish markazlarining tashkil etilishi koʻzda tutilgan boʻlib, ular davlat organlari va bozor infratuzilmasi subyektlarining xizmatlari, biznes-xizmatlardan bir joyda foydalanish uchun zarur sharoitlar yaratish va imkoniyatlarni taqdim etish orqali tadbirkorlik subyektlarini har tomonlama qoʻllab-quvvatlashga qaratilgan. Bunda tashkil qilinayotgan Markazlarning tadbirkorlarga “yagona darcha” tamoyili asosida davlat xizmati koʻrsatish subyektlari bilan, shuningdek, bank, lizing, sugʻurta, auditorlik, baholash, rieltorlik kompaniyalar va boshqalar kabi bozor infratuzilmasi subyektlari bilan uzviy aloqalar tashkil qilish nazarda tutilgan. Qoraqalpogʻiston Respublikasi, viloyat markazlari va Toshkent shahrida ularning shahar va tumanlarda boʻlinmalari bilan Markazlar tashkil etiladi. Shu bilan birga, xorijiy investorlar, shuningdek, chet ellik hamkorlar bilan oʻzaro munosabatlarda milliy kompaniyalarning huquqlari va qonuniy manfaatlari ishonchli muhofaza qilishini taʼminlash maqsadida Savdo-sanoat palatasi tarkibida Xalqaro arbitraj sudini tashkil etish boʻyicha kompleks chora-tadbirlar nazarda tutilmoqda. Qabul qilingan chora-tadbirlarning hayotga tatbiq etilishi tadbirkorlik subyektlarining huquqlari va qonuniy manfaatlari muhofazasi kafolat�ari kuchayishini taʼminlash, biznesni tashkil etish va yuritishda har tomonlama koʻmak koʻrsatish, sifatli davlat xizmatlarini taqdim etish, shuningdek, biznes-muhitni takomillashtirish masalalari boʻyicha tadbirkorlar bilan axborot almashinuvining samarali usulini joriy etish imkonini beradi va mamlakatimizda xususiy mulk va tadbirkorlikning yanada rivojlanishi, chet el investitsiyalarining keng jalb qilinishi va mahalliy ishlab chiqaruvchilarning tashqi bozorlarga chiqishiga xizmat qiladi.